**ΠΡΟΓΡΑΜΜΑ ΠΕΝΘΗΜΕΡΗΣ ΕΚΔΡΟΜΗΣ Γ ΤΑΞΗΣ ΓΕΕΛ ΡΙΖΑΡΕΙΟΥ ΣΤΑ ΙΩΑΝΝΙΝΑ-ΖΑΓΟΡΟΧΩΡΙΑ ΑΠΟ 1/11 ΕΩΣ 5/11 2021**

**ΔΕΥΤΕΡΑ 1/11** Αναχώρηση από την Ριζάρειο σχολή στο Χαλάνδρι στις 7.00 πμ και μέσω Ιωνίας οδού και γέφυρας Ρίου φτάνουμε στα Ιωάννινα στις 13.00 με τις προβλεπόμενες στάσεις. Επίσκεψη στον Μητροπολιτικό Ναό και προσκύνημα στον τάφο του Αγίου Γεωργίου Ιωαννίνων και προστάτη της πόλης.

15.00 επίσκεψη στο νησί των Ιωαννίνων, μουσείο Αλή Πασά και Μονή Φιλανθρωπινών. Επιστροφή στις 18.00, μετάβαση στο ξενοδοχείο, τακτοποίηση και ανάπαυση. Δείπνο στο ξενοδοχείο σε μπουφέ με όλους τους επιβεβλημένους κανόνες. Ελεύθερος χρόνος και κατόπιν ανάπαυση.

**ΤΡΙΤΗ 2/11** Αναχώρηση για Ζαγοροχώρια στις 9.00 πμ. Θα επισκεφθούμε τα χωριά Βίτσα και Μονοδένδρι, όπου θα έχουμε την ευκαιρία να περπατήσουμε σε γραφικά μονοπάτια και να θαυμάσουμε την παραδοσιακή αρχιτεκτονική. Στο Μονοδένδρι θα επισκεφθούμε την μονή Αγίας Παρασκευής που κρέμεται κυριολεκτικά πάνω από το φαράγγι του Βίκου. Κατόπιν θα επισκεφθούμε την Ριζάρειο Χειροτεχνική σχολή και το Μουσείο της Σχολής μας. Εκεί θα ψαλεί τρισάγιο στην μνήμη των ευεργετών μας και θα μας προσφερθεί κέρασμα. Το μεσημέρι γεύμα σε παραδοσιακό εστιατόριο όπου θα γευτούμε αυθεντικές Ηπειρώτικες σπεσιαλιτέ. Στην συνέχεια αναχωρούμε για Ιωάννινα όπου θα επισκεφθούμε το υπέροχο σπήλαιο των Ιωαννίνων. Στην συνέχεια επιστροφή στο Ξενοδοχείο μας για σύντομη ανάπαυση, δείπνο στο ξενοδοχείο και ελεύθερο χρόνο με συνοδεία των καθηγητών πάντα.

**ΤΕΤΑΡΤΗ 3/11** Αναχώρηση 9.00 πμ. για το Ιστορικό Καλπάκι όπου γράφτηκε η ενδοξότερη σελίδα του πολέμου του 1940, επίσκεψη στο Μουσείο του Πολέμου και εν συνεχεία επίσκεψη στην Ιστορική Μονή και Εκκλησιαστική Σχολή Βελλά. Κατόπιν επίσκεψη στην Μονή Μολυβδοσκέπαστης η οποία είναι ακριβώς επάνω στα Ελληνοαλβανικά σύνορα. Στην συνέχεια θα επισκεφθούμε το πέτρινο γεφύρι της Κλειδωνιάς και τον Βοιδομάτη ο οποίος είναι ο μοναδικός ποταμός της Ευρώπης με πόσιμο νερό! Στη συνέχεια γεύμα δίπλα στο ποτάμι. Κατόπιν επιστροφή στα Ιωάννινα. Βόλτα στην πόλη και εν συνεχεία επιστροφή στομξενοδοχείο για ανάπαυση, δείπνο και ελεύθερο χρόνο.

**ΠΕΜΠΤΗ 4/11** Θεία Λειτουργία στην Μονή Γεννήσεως Θεοτόκου Ασπραγγέλων, η οποία ξαναζωντάνεψε με την παρουσία και την εργασία αποφοίτων της Σχολής μας. Μετά το πέρας της Θείας Λειτουργίας θα κατέβουμε στην περιοχή της λίμνης όπου θα γευματίσουμε σε τοπικό εστιατόριο και εν συνεχεία θα επισκεφθούμε το Μουσείο Αργυροτεχνίας, ένα πραγματικό κόσμημα της πόλης των Ιωαννίνων, επίσκεψη στο Ιτς καλέ και το τζαμί. Επιστροφή στο ξενοδοχείο μας για ανάπαυση, δείπνο.

**ΠΑΡΑΣΚΕΥΗ 5/11** Αναχώρηση για Αθήνα μέσω Εγνατίας οδού και Μετσόβου το οποίο θα επισκεφθούμε για να θαυμάσουμε το Αρχοντικό Τοσίτσα και την όμορφη κεντρική πλατεία. Στην συνέχεια επιστροφή στην Αθήνα και άφιξη περίπου στις 17.00μμ.